cyanic-selkie/wikianc huggingface dataset:
Jaakkiman kristillinen opisto
Vuoden 2016 alusta alkaen Jaakkiman kristillisen opiston toiminta yhdistyi osaksi Seurakuntaopisto a, joka ylläpitää kansanopistotoimintaa ja toimii ammatillisen koulutuksen järjestäjänä Ruokolahden lisäksi Järvenpää ssä ja Pieksämäellä toimivilta kampusalueilta käsin.
Koulutustarjonta
Jaakkiman kristillisessä opistossa voi suorittaa seuraavia opintoja:
HMS Betony (K274)
HMS Betony (viirinumero K274) oli Britannian kuninkaallisen laivaston vuonna 1943 valmistunut parannellun Flower-luokan korvetti toisessa maailmansodassa.
Valmistus
Alus tilattiin 8. joulukuuta 1941 Aberdeenista Alexander Hall and Companyltä, missä köli laskettiin 26. syyskuuta 1942 telakkanumerolla 687. Alus laskettiin vesille 22. huhtikuuta 1943 ja valmistui 31. elokuuta.
Palvelus
Alus lainattiin 28. elokuuta 1945 Intialle, joka liitti sen laivastoonsa nimellä RIN Sind. Alus palautettiin 17. toukokuuta 1946 Britannian kuninkaalliselle laivastolle ja myytiin vuonna 1947 Thaimaalle, joka liitti sen laivastoonsa nimellä Prasae. Alus haaksirikkoutui 7. tammikuuta 1961 myrskyssä Korean rannikolla ja romutettiin 13. tammikuuta 1951.
Galeazzo Ciano
Gian Galeazzo Ciano, Cortellazzon ja Buccarin kreivi (18. maaliskuuta 1903 Livorno, Italia – 11. tammikuuta 1944 Verona, Italia) oli italialainen diplomaatti ja fasistipoliitikko, joka toimi vuosina 1936–1943 Italian ulkoministerinä. Ciano oli Benito Mussolinin vävy.
Varhaiset vaiheet
Ciano syntyi Livornossa 1903 kreivi Costanzo Cianon perheeseen. Amiraali Costanzo oli ensimmäisen maailmansodan merivoimien sankari, Italian fasistipuolueen perustajajäsen ja kauppalaivaston uudistaja 1920-luvulla. Koska Costanzo hyötyi julkisesta virastaan rikastuen lahjuksilla hänen perheensä tottui vauraaseen elämään. Ciano oli kiintynyt elämäntyyliinsä loppuun asti. Valmistuttuaan lakiopinnoista Ciano palveli attaseana Rio de Janeirossa. Vuonna 1930 hän meni naimisiin Edda Mussolinin kanssa ja matkusti vaimoineen pian Shanghaihin Italian konsuliksi. Palattuaan Italiaan vuonna 1933 hänestä tuli aluksi Mussolinin lehdistötoimiston johtaja ja lehdistö- ja propagandaministeri kahta vuotta myöhemmin.
Ulkoministerinä
Hän otti osaa Italian hyökkäykseen Etiopiaan 1935–1936 pommikonelaivueen komentajana. Hänen laivueensa nimi oli La Disperata ja hänen alaisuudessaan luutnanttina palveli Alessandro Pavolini, josta tuli myöhemmin hänen syyttäjänsä. Ciano muiden ohella sai sankarin vastaanoton palatessaan Italiaan ja hän korvasi Mussolinin ulkoministerinä 1936.
Seuraavana vuonna Ciano järjesti veljesten Carlo ja Nello Rossellin murhan Ranskassa, Bagnoles-de-l’Ornessa kesäkuussa 1937. Carlo oli maanpaossa elävä fasistien vastustajien johtaja ja Giustizia e Libertà -liikkeen perustaja. Liike oli toiminut aktiivisesti Italian ja Saksan tukemia kenraali Francisco Francon johtamia kansallisia joukkoja vastaan Espanjan sisällissodan aikana.
Alkuun Ciano kannatti Mussolinin ajatuksia Italian laajentamisesta. Hän kannusti appeaan kehittämään aggressiivista Balkan-politiikkaa Saksan vaikutuksen vähentämiseksi Etelä-Euroopassa. Ciano tuki Albanian miehittämistä pääsiäisenä 1939.
Toisen maailmansodan alkaessa Ciano epäili natsi-Saksan mahdollisuuksia pärjätä sodassa ja tiesi, ettei Italian asevoimilla olisi juuri mahdollisuuksia suursodassa. Hänen mielestään Italian olisi tullut etääntyä Saksasta sen tehtyä sopimuksen Neuvostoliiton kanssa ja hyökättyä Puolaan 1939. Ciano vastusti kommunismia ja näki Suomen talvisodassa mahdollisuuden omanlaisensa politiikan luontiin. Hänen mielestään Saksan olisi tullut kohdistaa aggressionsa vain Neuvostoliittoa vastaan, eikä liittoutua sen kanssa. Siksi muun muassa Cianon omassa lehdessä Il Telegrafossa ylistettiin suomalaisten puolustautumista ja samalla hyökättiin Neuvostoliittoa ja sen aggressiota vastaan.
Saksan alkumenestyksen johdosta Ciano ehti muuttaa mieltään, mutta kun saksalaiset ja italialaiset joukot antautuivat Pohjois-Afrikassa ja kärsivät suuria tappioita itärintamalla Neuvostoliitossa Ciano kannatti ja ajoi Italian eroamista sodasta ja erillisrauhaa länsiliittoutuneiden kanssa keväällä 1943. Hänet hiljennettiin erottamalla virastaan ja nimittämällä suurlähettilääksi Vatikaanivaltioon. Tässä tehtävässä hänen täytyi pysyä Roomassa Mussolinin valvovan katseen alla.
Heinäkuun 24. päivän iltana Mussolini kutsui fasistien suurneuvoston pitämään ensimmäistä kokoustaan sodan alkamisen jälkeen. Kokouksessa Mussolini ilmoitti saksalaisten aikovan evakuoida joukkonsa Etelä-Italiasta. Mussolinin pitkäaikainen fasistitoveri kreivi Dino Grandi hyökkäsi tätä vastaan. Grandi teki ehdotuksen täyden perustuslaillisen vallan palauttamisesta Italian kuninkaalle. Ääni ehdotuksen puolesta olisi epäluottamusääni Mussolinille. Ehdotus saikin suuren kannatuksen ja Ciano kuului puolesta äänestäneisiin.
Mussolini ei suhtautunut ehdotukseen vakavasti, mutta pettyi seuraavana iltapäivänä, kun kuningas Viktor Emanuel III kutsui hänet palatsiinsa ja erotti hänet virastaan. Tämän jälkeen Mussolini pidätettiin. Saksalaiset palauttivat hänet valtaan lyhyeksi ajaksi. Tuolloin Cianon pidätti Mussolinin Italian sosiaalisen tasavallan poliisi. Saksalaisten painostama Mussolini järjesti Cianolle oikeudenkäynnin, joka päättyi kuolemantuomioon. Hänen vaimonsa armonanomuksista huolimatta Ciano teloitettiin Veronassa 11. tammikuuta 1944.
Sodankylän lentokenttä
Sodankylän lentokenttä (aiemmin Sodankylän lentoasema, ) on pohjoissuomalainen lentopaikka, joka sijaitsee Sodankylän kunnassa. Lentopaikkaa ylläpitää Sodankylän kunta.
Sodankylän lentokenttä on otettu käyttöön 1940-luvun alussa, jolloin se palveli Petsamon reitin välilaskupaikkana. Vuodesta 1966 alkaen kenttä on palvellut ilmailuharrastajien käytössä. Vuonna 1975 valmistui 1 100 metrin pituinen sorapintainen kiitotie. Asfalttipintainen kiitotie ja lentoasemarakennus valmistuivat vuonna 1989, minkä jälkeen alkoi kevytreittiliikenne Sodankylään reitillä Oulu–Rovaniemi–Sodankylä–Ivalo. Reittiliikenne kuitenkin loppui vuonna 1996 kannattavuussyistä. Reittiä liikennöi Air Botnia.
Ajoittain on esitetty suunnitelmia nykyisen kiitotien jatkamisesta tai kokonaan uuden rakentamisesta suoran tilauslentoliikenteen mahdollistamiseksi. Ainakaan toistaiseksi suunnitelmat eivät ole toteutuneet, ja lentoasema muutettiinkin valvomattomaksi lentopaikaksi 1. heinäkuuta 2010.
Pohjois-Suomen alueella operoivan Lapin pelastushelikopteri Aslakin tukikohta sijaitsee Sodankylän lentokentän alueella. Tukikohdan yhteydessä toimii myös "lentävien lääkäreiden" lääkäriasema Aslak, joka tarjoaa monipuolisia lääkäripalveluita väestölle. Lääkäriasema tuottaa lääkintäpalvelut pelastushelikopterille ja hälytystehtävien luonteesta riippuen ensihoitoon perehtynyt lääkäri osallistuu hälytystehtäville. Aslakin lääkärioperaattorina on toiminut EMA Group Oy ja lento-operaattorina Heliflite Oy. Tammikuussa 2022 Aslak ja Lapin pelastuslaitos aloittivat miehistöyhteistyön, ja pelastushelikopteri Aslakin pelastajat siirtyvät Lapin pelastuslaitoksen virkasuhteeseen.
Seipiö
Seipiö on lintuharrastajien käyttämä tukikeppi kiikaroimisen helpottamiseksi. Kiikari asetetaan tai kiinnitetään seipiön yläpäähän. Alapäästä pidetään käsin kiinni, mahdollisesti vatsasta tukea ottaen. Seipiö vähentää huomattavasti käsien väsymistä pitkien kiikarointijaksojen aikana. Samalla se vähentää kiikarin tärinää.
Historia
Seipiö on suomalainen keksintö. Se tunnetaan myös nimellä staijauspamppu tai staijikeppi. Maailmalla sen nimitys on finnstick, Ruotsissa finnpinne. Seipiön kehitys alkoi luultavasti jo 1950-luvulla, jolloin lintujen muuttoa alettiin Suomessakin tarkkailla järjestelmällisesti. Aluksi kiikarin tukena käytettiin esimerkiksi kiikarikoteloa tai jotakin maastosta sattumalta löytynyttä puun kappaletta tai laudanpätkää. Ainakin Karno Mikkola oli luomassa seipiötä 1960-luvulla.
Luettelo naispuolisista GP3-kuljettajista
Tämä on luettelo naispuolisista moottoriurheilukilpailijoista, jotka ovat osallistuneet GP3-sarjaan.
Kuusi naiskuljettajaa on osallistunut vähintään yhteen GP3-kilpailuun. Ensimmäinen MM-pisteitä kerännyt kuljettaja on Alice Powell, joka ajoi kahdeksanneksi Italian sprinttikilpailussa kaudella 2012.
Ella Lahtinen
Ella Astrid Powell (o.s. Lahtinen, s. 1982 Heinolan maalaiskunta) on gospelhenkistä soulia laulava suomalainen artisti. Lahtinen osallistui Tenavatähti-kilpailuun vuonna 1992 ja sijoittui toiseksi kappaleilla ”Lounatuulen laulu” ja ”Lapsen maailma”. Lahtinen esiintyi monissa konserteissa, esimerkiksi Lapsen tähden -kampanjan suurkonserteissa. Hän myös levytti kampanjan samannimisen tunnuskappaleen.
Leonding
Leonding on kaupunki Ylä-Itävallan osavaltiossa Itävallassa. Kaupungin asukasluku on 28 081 (2017). Leonding sijaitsee lähellä Linziä ja tarjoaa kauniin näkymän alpeille. Maisemat houkuttelevat etupäässä varakasta väestönosaa, vaikka kaupungin oma infrastruktuuri onkin vähäinen. Linzin läheisyyden ja hyvien liikenneyhteyksien vuoksi myös eri yhtiöt ovat perustaneet sinne toimipisteitään.
Ella Lahtinen
Lahtinen on tehnyt kolme soololevyä: Monen monta mukavaa (1992), Ilostiikkaa (1994) ja Tuulee (1999). Kaksi ensimmäistä ovat lasten musiikkia ja kolmas lähinnä nuorille suunnattua. Lisäksi hän teki sisarensa Sara Lahtisen kanssa yhteisen joululevyn nimeltä Joulu sädehtii (1995).
Leonding
Historiaa
Adolf Hitler asui Leondingissa kouluikäisenä ja hänen vanhempiensa Alois ja Klara Hitlerin haudat löytyvät sieltä, kuten myös hänen kuusivuotiaana kuolleen veljensä Edmundin hauta. Alois Hitler kuoli kesken viinilasillisen saatuaan sairauskohtauksen leondingiläisessä baarissa vuonna 1903.
Wagner–Meerwein-toisiintuminen
Mekanismi
Ensimmäinen raportoitu Wagner–Meerwein-toisiintuminen oli isoborneolin toisiintuminen kamfeeniksi. Wagner–Meerwein-toisiintumisissa mekanismin ensimmäinen vaihe on karbokationin muodostuminen. Karbokationi muodostuu tyypillisesti eliminaatioreaktion tuloksena ja elimininoituvana lähtevänä ryhmänä voi olla esimerkiksi vesi, halogenidi-ioni tai diatsoniumsuolojen tapauksessa typpikaasu. Seuraavassa vaiheessa tapahtuu karbokationin toisiintuminen, jossa karbokationin positiivisen varauksen omaavaan hiileen nähden viereiseen hiileen sitoutunut protoni tai alkyyli- tai aryyliryhmä migratoituu ja tätä kutsutaan 1,2-siirtymäksi. Toisiintumisen tuloksena muodostuu stabiilimpi enemmän substituoitu karbokationi. Esimerkiksi primäärisestä karbokationista muodostuu toisiintumisen seurauksena sekundäärinen karbokationi ja sekundäärisestä karbokationista muodostuu tertiäärinen karbokationi. Reaktion viimeinen vaihe on muodostuvan karbokationin reagoiminen joko eliminaatiolla muodostaen alkeenin tai substituutioreaktiolla. Eliminaation tapauksessa muodostuva tuote noudattaa Zaitsevin sääntöä.
Ella Lahtinen
Lastenmusiikin jälkeen Lahtinen lauloi muun muassa Heavenly Swing -yhtyeessä, Just a test -bändissä sekä myös omaa nimeään kantavassa gospelkokoonpanossa nimeltä Ella Lahtinen Band. Sen jälkeen hän on toiminut musiikin parissa Yhdysvaltojen Tennesseessä. Musiikkityyli vaihtui rhythm and bluesiksi. Nykyään Lahtinen asuu Coloradossa Yhdysvalloissa. Hän avioitui 2007 australialaisen Matthew Powellin kanssa. Lahtinen on myös vieraillut Don Johnson Big Bandin laulajana.
HMAS Hobart (1934)
Valmistus
Britannian kuninkaallisen laivasto tilasi aluksen Devonportin telakalta, missä köli laskettiin 15. elokuuta 1933. Alus laskettiin vesille 9. lokakuuta 1934 nimellä HMS Apollo ja otettiin palvelukseen 13. tammikuuta 1936.
Palvelus
Apollo määrättiin 6. tammikuuta 1936 Amerikan ja Länsi-Intian asemalle Bermudalle. Alus varustettiin Portlandissa, josta se aloitti 3. helmikuuta matkansa Gibraltarille ja edelleen Kingstoniin Jamaikalle. Se jatkoi 21. maaliskuuta matkaansa edelleen Bermudalle, jonne alus saapui 1. huhtikuuta aloittaen palveluksensa aseman lippulaivana. Alus teki tehtävässään lukuisia laivastovierailuja. Se oli huollettavana 20. lokakuuta – 26. joulukuuta 1936 ja 5. lokakuuta – 16. marraskuuta 1937 Bermudalla.
Alus ei palannut palvelukseen, vaan se määrättiin kuljettamaan Ramsay MacDonaldin ruumis Britteinsaarille. Alus saapui 25. marraskuuta Plymouthiin, josta se lähti paluumatkalle 8. joulukuuta saapuen Bermudalle 17. joulukuuta. Apollo aloitti kevätpurjehduskauden tekemällä laivastovierailujen sarjan Yhdysvaltoihin ja Karibianmeren valtioihin. Aluksen palattua 30. maaliskuuta 1938 Bermudalle se sai tiedon mahdollisesta siirrosta Australian laivastolle. Se lähti 2. toukokuuta Plymouthiin, jonne se saapui 11. toukokuuta.
Braintree (Massachusetts)
Braintree on kaupunki Norfolkin piirikunnassa, Massachusettsissa, Yhdysvalloissa. Sen väkiluku oli vuonna 2010 noin 35 744 henkeä.
HMAS Hobart (1934)
Australian laivasto
Australian hallitus osti aluksen 28. syyskuuta 1938, jolloin osana aluksen hinnasta luovutettiin vesilentokoneiden emälaiva HMAS Albatross kuninkaalliselle laivastolle. Risteilijän luovutuksen piti alkuperäisen sopimuksen mukaan tapahtua 6. lokakuuta, mutta Münchenin kriisi aikaisti luovutuksen tapahtuvaksi jo 28. syyskuuta. Alus siirrettiin vuoden lopulla Australiaan, ja toisen maailmansodan puhjetessa se oli partioimassa Bassin salmessa.
Braintree (Massachusetts)
Braintree perustettiin 1600-luvulla ja nimettiin Essexissä sijaitsevan Braintreen kaupungin mukaan. United States Census Bureaun mukaan kaupungin pinta-ala on 37,6 km², josta 4,34 % on vesistöä. Vuoden 2000 väestönlaskennan aikaan Braintreessä oli 33 828 asukasta, 12 652 taloutta ja 8 907 perhettä. Asukastiheys oli 939,6 asukasta neliökilometrillä.
HMAS Hobart (1934)
Australian laivasto
Lokakuussa Hobart oli Itä-Intiassa, jonka jälkeen se suojasi saattueita Australiasta Singaporeen, Jaavalle, Ceylonille ja Bombayhin. Italian julistaessa sodan liittoutuneille 10. kesäkuuta 1940 alus oli Adenissa. Alus osallistui Punaisenmeren tapahtumiin palvellen muun muassa esikunta-aluksena evakuoitaessa Berberaa 18. elokuuta 1940 Italian hyökättyä Brittiläiseen Somalimaahan. Seuraavana päivänä evakuoinnin päätyttyä alus tulitti satamaa.
Braintree (Massachusetts)
Braintreessä on kolme high schoolia.
HMAS Hobart (1934)
Australian laivasto
Alus viipyi alueella lokakuuhun, minkä jälkeen se siirtyi Columboon huollettavaksi ennen paluutaan Australiaan, jonne saavuttuaan se suojasi saattueita aina kesäkuuhun 1941. Elokuussa alus siirrettiin Välimerelle, jossa se osallistui piiritetyn Tobrukin varuskunnan tukemiseen. Japanin liityttyä sotaan alusta tarvittiin jälleen kotimaan suojana, joten se lähti Singaporeen suojaten joukkojenkuljetussaattuetta BM9A. Malesiassa se joutui ilmahyökkäykseen ja uudelleen 25. helmikuuta 1942 ollessaan Tandjong Priokissa tankattavana. Alus kärsi kuitenkin ainoastaan sirpalevaurioita tankkauksen keskeydyttyä.
Hobart vältti vaurioidensa vuoksi Jaavanmeren taistelun. Alus osallistui toukokuussa 1942 Korallimeren taisteluun yhdessä Task Force 61:n ja 42:n kanssa osana liittoutuneiden risteilijäosastoa, jonka tehtävänä oli suojata Port Moresbytä. Se osallistui elokuussa Guadalcanalin ja Tulagin maihinnousujen torjuntaan.
Lokakuussa alus oli huollettavana Sydneyssä ennen paluutaan Task Force 44:ään, jonka mukana se valvoi Korallimeren aluetta. Osasto nimettiin toukokuussa 1943 uudelleen Task Force 74:ksi. Alus siirtyi heinäkuussa osaston mukana Uuteen Georgiaan korvaamaan alueella kärsityt tappiot.
pienoiskuva|Hobart torpedo-osuman saaneena. Hobartiin osui 20. heinäkuuta 1943 Salomonin saarilla keisarillisen Japanin laivaston sukellusvene I-11:n laukaisema torpedo, minkä seurauksena 13 miehistönjäsentä sekä aluksella ollut yhdysvaltalainen upseeri saivat surmansa ja seitsemän muuta haavoittui pahoin. Aluksen kylkeen tuli suuri reikä, kansi kohosi, oikeanpuoleiset potkurit irtosivat ja niin edelleen. Hävittäjät HMAS Warramunga ja HMAS Arunta saattoivat aluksen Cockatoo-saaren telakalle, jonne se saapui 26. elokuuta. Telakalla alus sekä korjattiin että modernisoitiin.
Alus teki kolme partiomatkaa Japanin vesillä ennen paluutaan Sydneyyn, jossa se siirrettiin 20. joulukuuta 1947 reserviin. Alus oli huollettavana vuosina 1953–1956 Newcastlessa, jolloin se oli tarkoitus muuttaa koululaivaksi. Työt kuitenkin keskeytettiin. Alus sijoitettiin 5. helmikuuta 1960 poistolistalle ja myytiin romutettavaksi 22. helmikuuta 1962 Mitsui and Companylle (Australian Pty). Alus hinattiin 3. maaliskuuta Sydneystä ja saapui 2. huhtikuuta romutettavaksi Miyachin telakalle Osakaan.
Mikko Salkinoja
Mikko Salkinoja (s. 30. marraskuuta 1981 Joroinen) on suomalainen salibandyn pelaaja. Puolustajana pelaava Salkinoja edustaa Salibandyliigassa pelaavaa Trackersia.
Hän on aikaisemmin edustanut urallaan KooVeeta, josta hän siirtyi I-divisioonassa pelanneeseen Pirkkalan Pirkkaihin vuonna 2008.
Similaarinen matriisi
Similaarinen matriisi on matematiikan termi, jolla viitataan matriisien tietynlaiseen samankaltaisuuteen. Neliömatriisit A ja B ovat similaarisia, jos on olemassa kääntyvä ei-singulaarinen matriisi P siten, että P^{-1}AP=B.
Sitä, että matriisi A on similaarinen matriisin B kanssa, merkitään A∼B. Matriisien similaarisuus on ekvivalenssirelaatio.
Esimerkki
Olkoon matriisit A ja B:
ja.
Tällöin matriisit A ja B ovat similaarisia, koska on olemassa kääntyvä matriisi P:
, jonka käänteismatriisi on.
Näille matriiseille pätee
P^{-1}AP=B ja PBP^{-1}=A, eli matriisit A ja B ovat similaarisia.
Ingoda
Ingoda on Amurin vesistöön kuuluva joki Taka-Baikalian aluepiirissä Venäjällä. Yhdessä Ononin kanssa se muodostaa Šilkajoen. Ingodan pituus on 708 kilometriä ja valuma-alueen laajuus 37 200 neliökilometriä. Keskimääräinen virtaama joen suussa on 72,6 kuutiometriä sekunnissa.
Ingodan laaksossa kulkee Siperian rata. Sen varrella sijaitsee Tšitan kaupunki, Atamanovkan, Drovjanajan, Darasunin, Karymskojen ja Novokrutšininskin taajamat sekä Uljotyn piirikeskus.
Nishiki
thumb|Nishikin logo Nishiki on alun perin japanilainen polkupyörämerkki. Nishiki-pyöriä valmisti Kawamura-yritys. Kawamura käyttää Nishiki-nimeä Euroopassa ja on ainakin aikaisemmin käyttänyt Yhdysvaltoissa ja laadukkaimmissa malleissa Japanissa. Euroopassa Nishikiä markkinoidaan Suomessa, Virossa, Ruotsissa, Norjassa, Tanskassa, Saksassa, Alankomaissa, Belgiassa ja Luxemburgissa. Suomessa Nishiki-pyörien maahantuoja on Raul Hellberg Oy.
Lindisfarne (yhtye)
thumb|220px|Lindisfarne esiintymässä vuonna 1991. Lindisfarne on brittiläinen folk rock -yhtye. Se perustettiin nimellä Downtown Faction, muutti sitten nimensä muotoon Brethren ja otti lopulta käyttöön vakiintuneen nimensä Lindisfarnen saaren mukaan. Lindisfarnen suurimpia hittejä olivat ”Lady Eleanor” (albumilta Nicely Out of Tune, 1970) ja ”Meet Me on the Corner” (Fog on the Tyne, 1971). Yhtyeen alkuperäisiin jäseniin kuuluivat Alan Hull (1945–1995), Simon Cowe (s. 1948), Ray Jackson (s. 1948), Rod Clements (s. 1947) ja Ray Laidlaw (s. 1948).
Yhtye oli suosionsa huipulla 1970-luvulla, mutta jatkoi uraansa myöhemminkin ja yhä keulahahmo Alan Hullin kuoleman jälkeen vuonna 1995.
Vuonna 1990 Lindisfarne nousi lyhyesti uuteen suosioon duetolla "Fog on the Tyne Revisited" jalkapalloilija Paul Gascoignen kanssa.
Noel
Noel, ranskalaisittain Noël, on henkilön­nimi, joka johtuu joulua tarkoittavasta ranskan kielen sanasta Noël. Nimi esiintyy sekä suku­nimenä että miehen etunimenä. Keski­ajalla nimi annettiin yleensä jouluna syntyneille pojille. Sen nais­puolisia vastineita ovat Noèle, Noela ja Noelle.
Nimen ranskan­kielinen kirjoitus­asu on Noël, muoto Noel esiintyy vanhastaan lähinnä englannin­kielisissä maissa. Sana esiintyy myös joulu­pukin ranskan­kielisessä nimityksessä Père Noël, sanan­mukaisesti "Isä Joulu" tai "Isä Noël".
Treema nimessä e:n yläpuolella (ë) osoittaa, että o ja e äännetään erillisinä, eri tavuihin kuuluvana, ja sitä käytetään lähinnä selvyyden vuoksi, erotukseksi yhdelmästä œ, joka ääntyy kuten suomen ö.
Tenryū (1918)
Tenryū oli keisarillisen Japanin laivaston Tenryū-luokan kevyt risteilijä toisessa maailmansodassa.
Valmistus
Alus tilattiin vuoden 1916 hankintana Yokosukan laivastoarsenaalilta, missä köli laskettiin 17. toukokuuta 1917. Alus laskettiin vesille 11. maaliskuuta 1918 ja otettiin palvelukseen 20. marraskuuta 1919.
Palvelus
Palvelukseen otettaessa alus liitettiin Kuren laivastoalueeseen päällikkönään Murase Teijiro. Alus määrättiin 1. joulukuuta 1919 Japanin 2. laivaston 2. hävittäjälaivueen johtoalukseksi. Se lähti 20. elokuuta 1920 Yokosukasta partiomatkalle Siperian rannikolle yhdessä Tatsutan sekä hävittäjälaivueen kanssa ja tehtävänään suojata kahdeksan taistelulaivan laivuetta. Alus palasi Otaruun 7. syyskuuta.
Alus sijoitettiin reserviin 20. huhtikuuta 1921 Kuressa ja sen tykkitornin numero 3 eteen asennettiin radiolaitteisto. Yokoo Noriyoshi vastaanotti 1. joulukuuta 1921 aluksen päällikkyyden ja samalla alus liitettiin 1. laivaston 1. hävittäjälaivueeseen. Se lähti 26. kesäkuuta 1922 Koreasta Inchonista partioidakseen Port Arthurin edustalla ja alus saapui 4. heinäkuuta Chinhaeen.
Alus siirrettiin 1. joulukuuta 1925 reserviin ja se oli modernisoitavana maaliskuusta 1927 maaliskuuhun 1928, jolloin se varustettiin kolmijalkaisella mastolla. Alus oli 8.-10. syyskuuta 1937 huollettavana Sasebon laivastontelakalla, jolloin sille asennettiin 7,7 millimetrin tyypin 92 ilmatorjuntakonekivääreitä.
Auringon noustessa 10. toukokuuta 1938 alus oli yhdessä vara-amiraali Koichi Shiozawan 5. laivaston alusten kanssa tulittamassa Ho-tsuta, Ni-chiniä ja Wu-tungia tukiessaan noin 2 000 Yokosukan, Kuren ja Sasebon erityismaihinnousujoukkojen sotilaan maihinnousua. Saman aikaisesti vesilentokoneiden emälaivojen Kamoin ja Kamikawamarun lentokoneet pommittivat Xiamenin koillispuolisia siltoja, teitä, losseja ja aluksia. Heikosti varustetut Kiinan 75. divisioonan joukot kärsivät runsaita tappioita joutuen perääntymään asemistaan yöllä 12. toukokuuta.
Alukselle asennettiin kaksi 13 millimetrin ilmatorjuntakonekivääriä vuonna 1939. Se oli 28. elokuuta 1941 Trukilla vara-amiraali Inoue Shigeyoshin 4. laivaston 18. hävittäjäviirikössä yhdessä sisaraluksensa Tatsutan kanssa.
Tyynenmeren sota
Alus oli 11. joulukuuta 30 merimailin päässä Wakelta, kun se joutui yksinäisen Yhdysvaltain merijalkaväen Grumman F4F-3 Wildcat -hävittäjän hyökkäyksen kohteeksi, jolloin viisi merimiestä haavoittui. Lisäksi alus kärsi lieviä vaurioita kahdeksassa eri kohteessa ja muun muassa kolme torpedoa laukaisualustalla numero kolme vaurioitui. Kajioka määräsi samana aamuna maihinnousun epäonnistuttua hyökkäysosaston palaamaan Kwajaleinille, jonne se saapui 13. joulukuuta.
Osasto teki uuden yrityksen 21. joulukuuta saatuaan vahvennuksena lentotukialusviirikön, risteilijäviirikön ja niitä suojanneet hävittäjät. Parissa päivässä Wake vallattiin, minkä jälkeen alus palasi sisaraluksensa kanssa Roihin 27. joulukuuta. Tenryū lähti 29. joulukuuta Trukille, jonne se saapui 4. tammikuuta 1942. Aluksen perään asennettiin kummallekin laidalle syvyyspomminheitin ja syvyyspommikisko.
Tenryū lähti 3. helmikuuta Uuteen Britanniaan Gasmatan valtaukseen, mikä saatiin päätökseen 9. helmikuuta. Alus lähti 13. helmikuuta Gasmatalta Trukille, jonne se saapui aamulla 19. helmikuuta. Trukilla aluksen ilmatorjunta-aseistusta piti täydentää, mutta lentoveneen havaittua Yhdysvaltain laivaston osaston alus lähti viirikkönsä sekä 6. risteilijäviirikön Kinugasan ja Kakon kanssa merelle.
Alus palasi 23. helmikuuta vihollista kohtaamatta Trukille, jossa aluksen kaksi etummaisen savuhormin etupuolelle asennettua 13 millimetrin ilmatorjuntakonekivääriä korvattiin kaksiputkisilla 25 millimetrin tyypin 96 tykeillä. Lisäksi aluksen kaksi Yamanouchi tyyppistä 5 senttimetrin kunnialaukauskanuunaa poistettiin. Muutostyöt saatiin päätökseen 27. helmikuuta ja alus lähti 2. maaliskuuta viirikkönsä mukana Trukilta.
Risteilijät lähtivät Rabaulista merelle 28. maaliskuuta ja ne suojasivat 30. maaliskuuta maihinnousua Shortlandsiin. Seuraavana päivänä alukset suojasivat maihinnousua Kietaan Bougainvilleen. Osasto saapui 1. huhtikuuta Rabauliin, jossa alukset tankattiin ennen poistumista vielä samana päivänä.
Alus upposi 18. joulukuuta 1942 Uuden Guinean Madangin edustalla Yhdysvaltain laivaston sukellusveneen USS Albacoren torpedoimana.
Spital am Semmering
thumb Spital am Semmering on kunta Itävallan Steiermarkissa. Kunnassa asuu noin 1 700 asukasta. Pinta-alaa kunnalla on 72,59 km².
Huttunen
Huttunen on suomalainen sukunimi, joka on muun muassa seuraavilla henkilöillä:
Abdiweli Sheikh Ahmed
Abdiweli Sheikh Ahmed (s. 1959, Bardera, Somalia) on somalialainen poliitikko, joka toimi maansa pääministerinä 2013–2014. Hänen kaudellaan maan turvallisuustilanne parani jonkun verran, mutta erilaiset sotilaalliset ryhmät toimivat edelleen aika vapaasti. Ahmed hävisi parlamentissa luottamusäänestyksen joulukuussa 2014.
Svenska Handelsbanken
Svenska Handelsbanken AB (publ) eli Handelsbanken on kansainvälisesti toimiva ruotsalainen pankkikonserni. Pankilla on toimintaa yli 20 maassa eri puolilla maailmaa, ja sen palveluksessa on yli 11 000 henkilöä.
Historia
Handelsbankenin perustamisen taustalla oli keväällä 1871 kärjistyneet ristiriidat silloisen Stockholms Enskilda Bankenin sisällä, minkä seurauksena Stockholms Enskilda Bankenista erosi kahdeksan hallituksen jäsentä, jotka päättivät uuden Stockholms Handelsbankin perustamisesta. Ensimmäisen konttorin toiminta alkoi 1. heinäkuuta 1871 Tukholman vanhassakaupungissa. Pankki listautui Tukholman pörssiin vuonna 1873, ja se on vanhin pörssissä listattu osake.
Frank Vang-Jensen aloitti vuonna 2015 Handelsbankenin toimitusjohtajana, mutta hänet erotettiin vain runsaan vuoden jälkeen elokuussa 2016. Vang-Jensenin seuraajaksi nousi Handelsbankenilla pitkän työuran tehnyt ja vuodesta 2002 varatoimitusjohtajana ollut Anders Bouvin.
Bouvinin aika pankin johdossa ei kestänyt pitkään hänen ilmoitettua lokakuussa 2018 jäävänsä eläkkeelle seuraavana vuonna. Handelsbanken oli tätä ennen ollut jo muutaman vuoden vaikeuksissa kustannusten kanssa, minkä lisäksi pankin Britannian-toiminnot olivat saaneet kritiikkiä sekä Britannian että Ruotsin valvontaviranomaisilta. Julkisuudessa oli myös esiintynyt väitteitä pankin sisällä tapahtuneesta naistyöntekijöiden seksuaalisesta ahdistelusta. Dagens Industrin lähteiden mukaan Bouvin oli pakotettu jättämään tehtävänsä, mutta Bouvin itse sanoi että kyseessä oli hänen oma päätöksensä.
Handelsbankenin varatoimitusjohtajana ollut Carina Åkerström valittiin Bouvinin seuraajaksi pankin uudeksi toimitusjohtajaksi helmikuussa 2019. Åkerströmistä tuli Handelsbankenin ensimmäinen naispuolinen toimitusjohtaja.
Liiketoiminta
thumb|Handelsbankenin pääkonttori [[Tukholmassa.]] Handelsbankenilla on maanlaajuinen konttoriverkosto kotimaansa Ruotsin lisäksi Britanniassa, Tanskassa, Suomessa, Norjassa ja Alankomaissa. Nämä maat se lukee sen kotimarkkinoiksi. 1970-luvulta lähtien pankin toiminta-ajatuksena on ollut organisaation hajauttaminen, millä on pyritty päätöksenteon tapahtumiseen lähellä asiakasta.
Handelsbankenilla on matala organisaatiorakenne, jossa on vain kolme päätöksentekotasoa. Pankki on yksi kustannustehokkaimmista pankeista. Siellä ei ole harjoitettu budjetointia 1970-luvun alun jälkeen.
Toiminta Suomessa
Suomeen Handelsbanken perusti vuonna 1985 edustuston, joka muuttui suomalaiseksi pankiksi vuonna 1991. Vuonna 1995 Handelsbanken hankki omistukseensa terveen osan SKOP:n luottokannasta ja SKOP-rahoitus Oy:n, jonka nimi muutettiin Handelsbanken Rahoitus Oy:ksi.
Lokakuussa 2021 pankki päätti myydä Suomen liiketoimintonsa ja näin ollen vetäytyä Suomesta. Päätöksen hetkellä Handelsbankenilla oli Suomessa 27 konttoria ja se työllisti noin 600 henkilöä.
Toukokuun 31. päivä vuonna 2023 S-Pankki ilmoitti ostavansa Handelsbankenin Suomen henkilöasiakas- sekä varainhoito- ja sijoituspalveluliiketoiminnot.
Tšernobyl
Tšernobyl on hylätty kaupunki Pohjois-Ukrainassa Kiovan alueen Vyšhorodin piirissä lähellä Valko-Venäjän rajaa. Kaupunki sijaitsee Dneprin Pripet-sivuhaaran lounaisrannalla, linnuntietä 95 kilometriä Kiovasta pohjoiseen.
Historia
Tšernobyl on mainittu kronikoissa ensimmäisen kerran vuonna 1193 tataarivallan alaisena paikkana. Se liitettiin myöhemmin Liettuan suuriruhtinaskuntaan. Vuonna 1566 se siirtyi Puolalle. 1773 sinne muutti karkotettuja asukkaita Starodubista eli nykyisen Brjanskin alueen lounaisosista.
Venäjä–Neuvostoliitto
Puolan toisessa jaossa vuonna 1793 paikkakunta liitettiin Venäjän keisarikuntaan. 1800- ja 1900-lukujen taitteessa julkaistu tietosanakirja mainitsee sen asuttuna paikkana Kiovan kuvernementin Radomysljan kihlakunnassa 140 virstan päässä Radomysljan kaupungista, Užajoen liittymiskohdassa Pripet-jokeen. Asukasluvuksi kerrotaan tuolloin 14 362.
Neuvostoaikana Tšernobyl oli vuodesta 1932 lähtien piirin hallintokeskus ja se sai kaupungin aseman 1941. Vuonna 1970 kaupungista 18 kilometriä pohjoisluoteeseen alettiin rakentaa ydinvoimalaa, joka sai nimensä lähimmän kaupungin Tšernobylin mukaan. Voimalan viereen rakennettiin sen rakentajille ja työntekijöille Prypjatin kaupunki, jonne rakennustyöhön ja voimalan käyttämiseen liittyvä väestönkasvu suuntautui.
Tšernobylin ydinvoimalaonnettomuus
thumb|[[Tšernobylin suojavyöhyke|Tšernobylin suoja­vyöhykkeen eli Ukrainan-puoleisen säteily­suojelu­alueen vyöhyke­jako alueen opaste­kartan mukaan (2009).]] Tšernobylin kaupungin mukaan nimetyssä, ydinvoimalakaupunki Prypjatin ydinvoimalassa tapahtui vakava Tšernobylin ydinvoimalaonnettomuus 26. huhtikuuta 1986. Onnettomuuden jälkeen tuuli puhalsi pääosin poispäin Tšernobylista ja sateiden alas huuhtomat radioaktiiviset päästöt jäivät enimmäkseen kaupungin pohjoispuolelle. Sen sijaan voimalan läheinen, ydinvoimalan luo rakennettu Prypjatin kaupunki saastui huomattavasti pahemmin kuin kauempana, 15 kilometriä voimalan eteläpuolella sijainnut Tšernobyl. Tšernobyl sisällytettiin kuitenkin säteilysuojelutoimenpiteenä perustetun suojavyöhykkeen sisään ja sen väestö evakuoitiin. Monet kuitenkin palasivat takaisin.
Väestö
Vuosien 1959, 1970 ja 1979 väestönlaskennoissa Tšernobyl oli listattu Tšernobylin piirin keskuspaikaksi. Samaan piiriin sisältyi vuonna 1979 ydinvoimalakaupunki Prypjat, joka oli tuolloin noin 21 700 asukkaan kaupunkityyppinen taajama. Vuoden 1986 ydinvoimalaonnettomuuden jälkeen piirin väestö evakuoitiin. Vuoden 1989 väestönlaskennassa Tšernobyl oli siirretty Ivankivin piirin aavekaupungiksi ja Prypjat listataan omana paikallishallinnollisesti erillisenä aavekaupunkina. Vuoden 1989 väestönlaskennan ja vuosien 2010–2012 väestöarvion mukaan kaupungissa ei ollut virallisesti pysyviä asukkaita. Kaupungissa asuu kuitenkin satoja suojavyöhykkeen huoltohenkilöstöön kuuluvia ihmisiä sekä joitain epävirallisia asukkaita. Virallisten väestönlaskentojen mukaan väkiluvun kehitys Tšernobylin ja ydinvoimalakaupunki Prypjatin väestön osalla oli seuraava:
Lehtitietojen ja paikallisten arvioiden mukaan kaupungissa ja sen läheisillä säteilysuojeluvyöhykkeen sisään kuuluvilla alueilla asui rajoituksista huolimatta muutamia kymmeniä tai vajaa 200 henkeä ainakin kausiluonteisesti. Kaupungissa asuvien ihmisten määrä on kuitenkin vähentynyt vuoden 2007 jälkeen ja asukkaiden keski-ikä on korkea.
Nykyään
Nykyisin Tšernobyl sijaitsee yhä säteilysuojelutoimenpiteenä perustetun Tšernobylin suojavyöhykkeen sisällä. Rajoitusten osalta kaupunki (vyöhyke III) poikkeaa kuitenkin sekä vakavimmin saastuneesta ja tiukimmin rajoitetusta 10 kilometrin vyöhykkeestä (vyöhyke I, jolla esimerkiksi ydinvoimalakaupunki Prypjat sijaitsee) että pääosasta 30 kilometrin vyöhykkeenä tunnetusta alueesta (vyöhyke II). Esimerkiksi muusta suojavyöhykkeestä poiketen kaupungin vesijohtovettä saa ainakin rajoitetusti juoda. Tšernobylin asukkaista osa on palannut takaisin ja asuu paikalla ainakin kausiluontoisesti. Kaupungissa toimii muun muassa kauppa, bensiiniasema, baari ja turismi-infokeskus.
Säteilysuojavyöhykkeen sisälle järjestetään turistimatkoja, joiden yhteydessä tutustutaan myös Tšernobyliin. Vuosittain paikalla käy yli 3 000 turistia. Turistimatkoja järjestää ainakin muutama Kiovassa toimiva matkatoimisto. Pääsy Tšernobylin suojavyöhykeelle edellyttää kansainvälisen säteilylainsäädännön ja käytännön mukaisesti täysi-ikäisyyttä. Matkailijalla on oltava pitkät housut ja pitkähihainen paita. Lupaohjeiden mukaisesti niitä alueita, missä matkailijat saavat tutustumiskäyntinsä aikana liikkua, on rajoitettu.
Venäjän joukot valtasivat Tšernobylin Ukrainan ja Venäjän sodassa vuonna 2022. Venäjä kuitenkin vetäytyi alueelta huhtikuun alussa 2022 ja Ukraina otti alueen uudelleen haltuunsa.
Jali Valtonen
Jali Kalevi Valtonen (s. 14. maaliskuuta 1967 Turku) on aktiiviuransa päättänyt suomalainen kymmenottelija. Seuratasolla hän edusti vuoteen 1991 saakka Turun Pyrkivää, jonka jälkeen siirtyi edustamaan Turun Urheiluliittoa. Valtosen valmentajana toimi koko hänen uransa ajan Raimo Valme. Kalevan kisoista Valtonen saavutti kymmenottelun hopeaa vuonna 1989. Hallissa hän saavutti suomenmestaruuden kahdeksanottelussa vuonna 1988. Valtosen ennätys kymmenottelussa on syyskuussa 1991 oteltu 7122. Virallisissa kilpailuissa hän ei ole esiintynyt vuoden 1996 jälkeen.
Harri Nevalainen
Harri Matti Nevalainen (s. 21. tammikuuta 1969 Kaavi) on aktiiviuransa päättänyt suomalainen kymmenottelija. Seuratasolla hän edusti koko uransa ajan Kaavin Kaikua ja hänen valmentajanaan toimi Toivo Nevalainen. Kalevan kisoista Nevalainen saavutti kymmenottelussa kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen.
Mikkelin lääninhallituksen talo
thumb|Mikkelin lääninhallituksen talo. Mikkelin lääninhallituksen talo on Mikkelin torin länsilaidalla sijaitseva entinen Mikkelin läänin ja sittemmin Itä-Suomen läänin lääninhallituksen hallintorakennus. Myöhemmin rakennuksessa on toiminut Itä-Suomen aluehallintovirasto. Vuonna 1843 valmistuneen talon on suunnitellut arkkitehti Carl Ludvig Engel. Talon osoite on Maaherrankatu 16.
Lääninhallituksen piirustukset tilattiin Carl Ludvig Engeliltä kaupungin perustamisvuonna 1838, samassa yhteydessä Mikkelin lääninsairaalan ja lääninvankilan piirustusten kanssa. Piirustukset valmistuivat vuonna 1839, mutta talo valmistui vasta Engelin kuoltua vuonna 1843. Engel lienee käyttänyt empiretyylisen suunnitelman pohjana Hämeenlinnaan hieman aiemmin suunnittelemaansa Hämeen lääninhallituksen taloa. Myös Mikkelin keskustan asemakaava on Engelin laatima. Lääninhallitus toimi talon alakerrassa, yläkerrassa oli maaherran virka-asunto. Kaksikerroksiseen rakennukseen lisättiin 1890-luvulla arkistotiloiksi tarkoitetut pienet yksikerroksiset siipiosat.
Lääninhallituksen taloon on kytketty Raatihuoneenkadun ja Hallituskadun kulmissa symmetrisesti sijaitsevat yksikerroksiset rakennukset, joista pohjoisempi on E. B. Lohrmannin suunnittelema läänin maanmittauskonttorin talo vuodelta 1849 ja eteläisempi on Martti Välikankaan suunnittelema, tyyliltään ensimmäisen kanssa yhdenmukainen lisärakennus vuodelta 1938. Kulmatalot yhdistettiin lääninhallituksen taloon Maaherrankadun varteen 1960-luvulla rakennetuilla betonisilla yhdyskäytävillä, jotka korvattiin vuonna 1993 lasiseinäisillä rakennelmilla. Lääninhallituksen talon pääovi siirrettiin vuoden 1938 muutostöissä pihan puolelta keskelle torinpuoleista julkisivua, mutta vuoden 1993 saneerauksessa tämä ovi suljettiin ja pääsisäänkäynti sijoitettiin lasisiin käytävärakennuksiin.
Läänien lakkauttamisen jälkeen rakennusta käytti Itä-Suomen aluehallintovirasto maaliskuuhun 2021 saakka, jolloin se muutti samassa korttelissa olevaan uudempaan valtion virastotaloon. Lääninhallituksen talon tulevaa käyttöä ei ole päätetty.
Marsalkka Mannerheimia esittävä Päämajapatsas on vuodesta 2003 sijainnut torin laidalla suoraan lääninhallituksen talon edessä.
Södra Vedbon kihlakunta
thumb|Södra Vedbon kihlakunnan sijainti [[Smålandin maakunnan kartalla.]]
Södra Vedbon kihlakunta oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 924,56 neliökilometriä ja asukasluku 13 592 henkeä. Kihlakuntaan kuuluneet kunnat olivat Mariannelundin kauppala, Hässleby, Ingatorp, Bellö, Edshult, Hult, Mellby, Höreda, Eksjön maalaiskunta, Norra Solberga ja Flisby.
Kihlakunnan tuolloisista kunnista Norra Solberga ja Flisby kuuluvat nykyään Nässjön kuntaan ja muut Eksjön kuntaan.
Primadonna
Primadonna (, ensimmäinen nainen) on oopperan, operetin tai revyyn naispääosan esittäjä. Erityisesti nimitystä käytetään italialaisten oopperoiden yhteydessä. Nimitys on ollut käytössä 1600-luvulta lähtien. Ensimmäisenä primadonnana pidetään italialaista oopperalaulajaa Anna Renziä. Äänialaltaan primadonna on usein, muttei aina, sopraano. Laajemmin ymmärrettynä ja käytettynä primadonna tarkoittaa oopperatalon tunnetuinta naislaulajaa ja nimitystä on käytetty myös itserakkaasta, oikukkaasta naishenkilöstä.
D-VHS
D-VHS on digitaalinen kuvanauhaformaatti, jonka kehitti JVC yhteistyössä Hitachin, Matsushitan ja Philipsin kanssa. Se käyttää samaa fyysistä kasettikokoa ja tallennusmekaniikkaa kuin VHS. Se myös pystyy tallentamaan ja esittämään sekä tavallisen tarkkuuden että korkean tarkkuuden sisältöä.
Primadonna
Nimityksen juuret ovat italialaisessa commedia dell'artessa, jossa käytettiin vakiintuneita roolityyppejä. Esimerkiksi venetsialainen palkkalista 1600-luvun jälkimmäiseltä puoliskolta luettelee komediaseurueen henkilöt prima donna, seconda donna (toinen nainen) ja terza donna (kolmas nainen), joiden palkkio oli 300, 160 ja 70 dukaattia. Nimitystä alettiin 1700-luvun alkupuolella käyttää roolityypin lisäksi prima donna -roolin laulajasta. Naispääosan esittäjät olivat joskus omahyväisiä ja oikukkaita, joten heistä alettiin 1700-luvun alkupuolella tehdä pilapiirroksia ja satiireja. Primadonna-nimitys ei kuitenkaan vielä silloin ollut yleiskäsite, sillä esimerkiksi Mozartin Der Schauspieldirektor -oopperan (Teatterinjohtaja vuodelta 1786) satiirinen libretto käyttää saksankielistä nimitystä Erste Sängerin.
D-VHS
HD-sisältö tallennetaan 28,2 Mbit/s-bittivirralla, kun taas SD-sisältö tallennetaan bittivirralla, joka voi olla välillä 2,0 Mbit/s–14,2 Mbit/s. Suurikapasiteettisin D-VHS-kasetti voi tallentaa 3,5 tuntia HD-sisältöä ja 7–49 tuntia SD-sisältöä, joka vastaa 44 gigatavua videodataa. Tällainen kasetti sisältää 430 metriä (1 378 jalkaa) nauhaa ja vastaa 3,5 tunnin NTSC-VHS-kasettia tai 4,9 tunnin PAL VHS-kasettia.
Primadonna
Italialaisissa varhaisissa oopperoissa primadonnan miespuolinen vastine oli primo uomo, joka yleensä oli kastraattilaulaja. 1700-luvulla tuli yleiseksi käytännöksi asettaa johtavan primadonnan (primadonna assoluta e sola) vastanäyttelijäksi toinen primadonna (altra primadonna), jolloin heidän välisensä kilpailu oli librettojen tärkeä motiivi.
D-VHS
Toisin kuin DVD-formaatti, D-VHS mahdollistaa jopa 720p ja 1080i -resoluutioisen videomateriaalin tallentamisen. Silti D-VHS:n suosio ei koskaan saanut suurta kannatusta varsinkaan Hollywoodin piirissä, joka puolsi DVD-järjestelmää ennen kaikkea sen halvan massatuotannon ja kopioinnin estämiseen pyrkivien tekniikoiden vuoksi.
Isa
Isa tai ISA voi tarkoittaa seuraavia:
Kylänurmikka
Kylänurmikka (Poa annua) on yksivuotinen heinäkasvi. Se on Suomessa muinaistulokas.
Ulkonäkö ja koko
Kylänurmikan lehdet ovat pehmeät ja helakanvihreät. Röyhy on vaalean harmahtava, leveä ja epätasainen, tähkylät soikean pitkulaisia ja höyteettömiä. Kylänurmikka jää usein matalaksi, alle viisi senttimetriä korkeaksi. Muiden heinäkasvien tapaan se kasvaa juurestaan, joten se kestää leikkaamista ja laiduntamista. Röyhyt matavat lähes maata pitkin.
Elinympäristö
Kylänurmikka viihtyy valoisissa ja kosteissa paikoissa. Se leviää siemenistä, mutta itää keväällä vasta kun maa on lämmennyt. Sitä näkee loppukesällä hiekkakasoissa ja asfaltin raoissa.
Zlatan Ibrahimbegović
Zlatan Ibrahimbegović (s. 18. maaliskuuta 1948) on uransa päättänyt koskimeloja. Ibrahimbegović edusti Jugoslaviaa vuoden 1972 kesäolympialaisissa Länsi-Saksan Münchenissä, jossa hän sijoittui K-1 -luokan koskipujottelussa sijalle 29. Ibrahimbegović on 172 senttimetriä pitkä ja painaa 71 kilogrammaa.
Kylänurmikka
Muuta
Kylänurmikka leviää itse melko helposti, mutta hienoissa nurmikentissä kuten golfkentillä sitä pidetään rikkaruohona, koska se on yksivuotinen, sillä on heikko taudinkestävyys ja niin edelleen.
Zlatan Ibrahimbegović
Nykyisin Ibrahimbegović työskentelee Australian melontaliitossa.
Kylänurmikka
Muuta
Viime vuosina kylänurmikka on ihmisen mukana kulkeutuneena alkanut levitä myös Etelämantereen lähellä sijaitseville Eteläisille Shetlandsaarille mahdollisesti ilmastonmuutoksen auttamana.
Good Weather Forecast
Good Weather Forecast on saksalainen yhtye. Yhtyeen musiikissa on vaikutteita dance-, pop-, elektro- ja rock-musiikista. Yhtye itse kutsuu musiikkigenreänsä power popiksi.
HMNZS Arabis
HMNZS Arabis (viirinumero K385) oli Uuden-Seelannin laivaston vuonna 1944 valmistunut parannellun Flower-luokan korvetti toisessa maailmansodassa.
Palvelus
pienoiskuva|vasen|Uuden-Seelannin edustajat vierailevat aluksella 24. helmikuuta 1944. Alus luovutettiin valmistuessa Uudelle-Seelannille, joka liitti sen laivastoonsa 22. helmikuuta 1944 nimellä HMNZS Arabis ensimmäisenä päällikkönään kapteeniluutnantti J. H. Seelye. Alus lähti Atlantin saattueen mukana Azoreille, josta se jatkoi matkaansa Bermudalle ja läpäisi Panaman kanavan sekä vieraili San Diegossa, Pearl Harborissa ja Suvassa ennen saapumistaan Aucklandiin 15. elokuuta.
Alus lähti miinanraivauskaluston asentamisen jälkeen Salomonin saarille ja se saapui 14. joulukuuta Renardinsalmeen, jossa sen päällikkö otti 25. miinanraivaajalaivueen johtoonsa HMNZS Matailta. Alus palasi Aucklandiin 20. kesäkuuta 1945. Se teki kaksi matkaa Noumeaulle heinäkuussa saattaakseen HMNZS Tuin ja kaksitoista moottoritorpedovenettä takaisin kotimaahan.
Tenchu: Time of the Assassins
Tenchu: Time of the Assassins (tunnettu Japanissa nimellä Tenchu: Shinobi Taizen) on Tenchu-pelisarjaan kuuluva hiiviskelypeli. Peli julkaistiin kesällä 2006.
Pelissä esiintyy useita hahmoja edellisistä Tenchu-peleistä, mukaan lukien aikaisemmissa peleissä kuolleita. Siinä on myös Tenchu: Shinobi Gaisenista tuttu tehtäväeditori.
HMNZS Arabis
Palvelus
Alus palautettiin 1948 Britannian kuninkaalliselle laivastolle, joka romutti aluksen elokuussa 1951.
Tenchu: Time of the Assassins
Pelaaminen
Time of the Assassins on pelattavuudeltaan samanlainen kuin kaikki muut Tenchu-sarjan pelit. Pelaaja ohjaa kyvykästä salamurhaajaa ja hiipii pelitasojen läpi eliminoiden kaiken vastustuksen matkalla. Myös pelin ohjattavuus vastaa edellisiä osia, mutta tässä osassa pelaaja ei kykene näkemään pitkälle, sillä näkökenttää rajoittaa musta sumu.
Moninpelissä pelaaja voi ohjata melkein ketä tahansa sarjan hahmoista, mutta osa hahmoista on jätetty pois tuntemattomasta syystä. Useat aikaisemmissa osissa kuolleet henkilöt kuitenkin esiintyvät pelissä, vaikka heistä osa onkin eläviä kuolleita tai riivattuja.
Terassitalo
Terassitalo voi viitata seuraaviin rakennuksiin:
Gary
Gary on kaupunki Yhdysvaltojen Indianan osavaltion luoteisnurkassa. 1900-luvun alussa U.S. Steel -yhtiön terästehtaan ympärille kehittynyt kaupunki on sittemmin kärsinyt huomattavasti terästeollisuuden taantumasta. Kaupungin asukasluku oli vuoden 2010 väestönlaskennan mukaan 80 294 ja vuoden 2018 arvion mukaan 75 282.
Maantiede
Gary sijaitsee Indianan osavaltion luoteisnurkassa Laken piirikunnassa Michiganjärven etelärannikolla. Chicago sijaitsee kaupungista noin 45 kilometriä luoteeseen, Indianapolis noin 245 kilometriä kaakkoon ja Detroit noin 380 kilometriä koilliseen. Kaupungin lähiseudut tunnetaan nimellä Calumet.
Alueella vallitsevat suhteellisen kuumat kesät ja kylmät talvet.
Historia
thumb|vasen|Garyn terästehdas vuonna 1973. thumb|vasen|Hylätty rakennus. Nykyinen Garyn alue oli historiallisesti suota ja hiekkadyynejä, mikä teki vakituisen asutuksen hankalaksi. Ennen eurooppalaisten siirtolaisten saapumista nykyisen Garyn alueella liikkuivat esimerkiksi miamien, ottawien ja potawatomien intiaaniheimot. Intiaanit liikkuivat paikasta toiseen, eivätkä he rakentaneet pysyviä kyliä alueelle. Mahdollisesti ensimmäiset eurooppalaiset Garyn alueella olivat Jacques Marquetten johtama ranskalainen tutkimusretkikunta. Retkikunnan sanotaan leiriytyneen nykyisen Marquette Park -puiston kohdalla. Ensimmäinen alueelle vakituisesti asettunut siirtolainen oli Joseph Bailly vuonna 1822. Alueen potawatomit oli siirretty pääosin reservaatteihin vuosisadan puoliväliin mennessä. 1880-luvulla nykyisen Garyn seudun hiekkadyynejä kaivettiin Chicagon rakennusmaiden ja teollisuuden tarpeisiin.
Maailmansodan jälkeen terästehtaiden työntekijöiden ammattijärjestöt järjestivät pitkiä lakkoja. Toisin kuin osissa muuta maata, Garyssa lakkoilu ei muuttunut kovin väkivaltaiseksi. Vuonna 1959 pitkä lakko keskeytti kuitenkin lähes 90 % maan teräksentuotannosta. Yhdysvaltojen markkinoille alkoi tulla ulkomaalaista terästä, mikä osaltaan johti kotimaisen tuotannon alamäkeen. Teräksentuotannon määrä Indianan luoteisosassa väheni 42,5 % vuosien 1979 ja 1986 välillä. Kaupungin valkoinen väestö muutti esikaupunkialueelle ja itse kaupungista tuli pääosin afroamerikkalainen. 1980-luvulla kaupunki menetti 25 % väestöstään, suhteellisesti muita maan kaupunkeja enemmän. Köyhyys ja väestön väheneminen ovat edelleen huomattavia ongelmia. Sitten 2000-luvun kaupungin keskustaa on pyritty elvyttämään erilaisilla hankkeilla.
Talous
thumb|Gary City Hall. Teollinen tuotanto ja etenkin terästeollisuus muodostaa edelleen sen taantumasta huolimatta huomattavan osan Garyn taloudesta. U.S. Steel Gary Works on yhtiön suurin tuotantolaitos ja kaupungin suurin yksityinen työnantaja. Huomattavia työnantajia ovat myös esimerkiksi kaupungin hallinto ja oppilaitokset.
Kotitalouksien keskimääräiset vuotuiset ansiot Garyssa vuosien 2013 ja 2017 välillä 29 293 dollaria ja henkilöä kohden 17 392 dollaria. Kaupungin asukkaista 35,8 % eli köyhyysrajan alapuolella.
Väestö
Garyn asukasluku oli vuoden 2010 väestönlaskennan mukaan 80 294 ja vuoden 2018 arvion mukaan 75 282. Kaupungin suuremman metropolialueen asukasluku vuonna 2010 oli 708 070. Garyn asukkaista 14 % oli taustaltaan valkoisia (latinot pois lukien 11,8 %), 81 % mustia, 0,2 % intiaaneja, 0,4 % aasialaisia ja latinoja mistä tahansa rodusta 5,8 %. Kaupungin asukkaista 2 % oli syntynyt ulkomailla ja 4,7 % puhui kotonaan jotakin muuta kieltä, kuin englantia.
Kuusamon lentoasema
pienoiskuva|Kuusamon lentoasemaa testataan vuonna 1972 säännöllistä lentoliikennettä varten. Kuusamon lentoasema on pohjoissuomalainen lentoasema, joka sijaitsee Kuusamon kaupungissa. Se palvelee kotimaanlentojen lisäksi erityisesti talviturismia.
Vuonna 2016 kautta kulki 76 848 matkustajaa. Lentoaseman terminaalia on laajennettu vuosina 2008–2009.
Finnair on ilmoittanut lisäävänsä viisi uutta viikoittaista vuoroa Helsinkiin talvikaudelle 2017–2018. Samana talvena Lufthansa teki Kuusamossa historiaa, kun se avasi suoran reitin ulkomailta, Frankfutista Kuusamoon.